Document ID: 32011R0754

REGULAMENTUL (UE) NR. 754/2011 AL CONSILIULUI
din 1 august 2011
de modificare a Regulamentului (CE) nr. 881/2002 de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 215 alineatul (2),
având în vedere Decizia 2011/487/PESC a Consiliului din 1 august 2011 de modificare a Poziției comune 2002/402/PESC privind unele măsuri restrictive împotriva lui Osama ben Laden, a membrilor organizației Al-Qaida, precum și a talibanilor și a altor persoane, grupuri, întreprinderi și entități asociate cu aceștia (1), adoptată în conformitate cu titlul V capitolul 2 din Tratatul privind Uniunea Europeană,
având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
întrucât:
(1)
La 27 mai 2002, Consiliul a adoptat Poziția comună 2002/402/PESC (2) și Regulamentul (CE) nr. 881/2002 (3).
(2)
La 17 iunie 2011, Consiliul de Securitate al Organizației Națiunilor Unite, acționând în conformitate cu capitolul VII din Carta Organizației Națiunilor Unite, a adoptat Rezoluția 1989 (2011) privind amenințările la adresa păcii și securității internaționale provocate de actele teroriste.
(3)
La 1 august 2011, Consiliul a adoptat Decizia 2011/487/PESC.
(4)
În consecință, Regulamentul (CE) nr. 881/2002 ar trebui să fie modificat în mod corespunzător,
ADOPTĂ PREZENTUL REGULAMENT:
Articolul 1
Regulamentul (CE) nr. 881/2002 se modifică după cum urmează:
1.
Titlul se înlocuiește cu următorul text:
2.
La articolul 1 punctul 5, cuvintele „și talibanii” se elimină.
3.
La articolul 2 alineatul (3), cuvintele „cu Osama ben Laden,” și „și cu talibanii” se elimină.
Articolul 2
Anexa I la Regulamentul (CE) nr. 881/2002 se modifică în conformitate cu anexa la prezentul regulament.
Articolul 3
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 august 2011.

Labels: 3
10
18
5